Štev.: 900-204/2011-2

Datum: 15.9.2011

# 

# Z A P I S N I K

8. seje Sveta Četrtne skupnosti Golovec, ki je bila v sredo 14.9.2011 ob 17.00 uri v prostorih Službe za lokalno samoupravo, Litijska 38, Ljubljana.

Sejo je na podlagi 58. člena Statuta Mestne občine Ljubljana sklical predsednik Sveta Četrtne skupnosti Golovec, Mestne občine Ljubljana, Aleš Dakić.

**PRISOTNI ČLANI SVETA**: Zinka Breskvar, Aleksander Brezigar, Aleš Dakić, Gregor Feist, Viljem Klemenc, Aleš Kužnik, Igor Pigac in Danijel Ljubo Žitnik

**OSTALI PRISOTNI**: Majda Cestnik in Vesna Stojanović, javni uslužbenki Službe za lokalno samoupravo, MU,MOL.

Na začetku je predsednik sveta ugotovil, da je na seji od **15** članov sveta prisotnih **8** članov sveta, kar pomeni, da je bil svet sklepčen in je lahko pričel z delom.

Nato je dal na glasovanje naslednji predlog **DNEVNEGA REDA:**

1. Potrditev zapisnika 7. seje sveta Četrtne skupnosti Golovec
2. Pobude in predlogi članov sveta in občanov ČS Golovec
3. Poročilo Organizacijskega odbora za pripravo in izvedbo prireditve »Dan ČS Golovec«
4. Realizacija finančnega načrta ČS Golovec v obdobju 1.1. do 31.8.2011
5. Razno

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**POTRDITEV ZAPISNIKA 7. SEJE SVETA ČS GOLOVEC**

Gradivo so člani sveta prejeli z vabilom za sejo.

Na predlog zapisnika je podal pripombo član sveta Danijel Ljubo Žitnik, na besedilo predloga sklepa 3/7, in sicer pri navedbi lokacije za izvedbo nadvišanega prehoda za pešce. V predlogu sklepa je navedeno, da naj se prehod izvede v križišču Poti v dolino in Bizoviške, v razpravi pa je član sveta Danijel Ljubo Žitnik predlagal, da naj se prehod izvede v križišču Hruševske in Ceste v Bizovik. Sklep se ustrezno popravi.

Drugih pripomb ni bilo in predsednik Sveta je dal na glasovanje

**PREDLOG SKLEPA 1/8:**

**Svet Četrtne skupnosti Golovec potrjuje zapisnik 7. seje Sveta ČS Golovec z upoštevanjem pripombe člana Sveta Danijela Ljuba Žitnika in ustreznim popravkom sklepa 3/7.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD 2**

**POBUDE IN PREDLOGI ČLANOV SVETA IN OBČANOV ČS GOLOVEC**

**1. Pobuda člana Sveta Igorja Pigaca**

Na sedež ČS Golovec smo prejeli pobudo člana Sveta Igorja Pigaca za ustrezno ureditev (asfaltiranje ali tlakovanje) dela klančine na vhodu v pokopališče v Štepanji vasi.

**PREDLOG SKLEPA 2/8:**

**Svet ČS Golovec z dopisom obvesti upravljalca zemljišča s prošnjo za sanacijo klančine.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**2. Pobuda člana Sveta Danijela Ljuba Žitnika – nova ureditev Bizoviške ceste**

Z vsebino pobude, ki so jo člani sveta prejeli s sklicem seje, je člane sveta seznanil predsednik Sveta ter na podlagi pojasnila iz razprave, ki jo je podal član Sveta Danijel Ljubo Žitnik dal na glasovanje naslednji **PREDLOG SKLEPA 3/8:**

**Svet ČS Golovec se je seznanil s pobudo člana Sveta ČS Golovec Danijela Ljuba Žitnika glede nove ureditve Bizoviške ceste parcelna številka 1050 na odseku parcelna številka 287/2, k.o. Bizovik, zaradi zagotovitve varnosti. Svet ČS Golovec predlaga pristojnemu oddelku mestne uprave MOL pregled trenutnega stanja in opravi morebitne razgovore z lastnikom zemljišča (zaradi odkupa) ter na ta način zagotovi najustreznejšo ureditev tega dela ceste zaradi zagotovitve varnosti.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**3. Pobuda predsednika Sveta, Aleša Dakića – povečan promet kolesarjev na Golovcu**

Predsednik sveta Aleš Dakić je podal ustno pobudo in opozoril na močno povečan promet kolesarjev in tudi motoristov na Poti spominov na Golovcu.

**PREDLOG SKLEPA 4/8:**

**Svet ČS Golovec MOL pošlje poziv pristojnim službam MOL za postavitev znaka/opozorila, ki opozarja na pot za sprehajalce, na začetku Poti spominov in tudi na poti v gozdu.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**4. Pobuda podpredsednika Sveta, Aleksandra Brezigarja**

Uvodoma, je podpredsednik Sveta postavil vprašanje, zakaj člani sveta z vabilom za sejo niso prejeli tudi pisne pobude, ki jo je na sedež ČS Golovec posredoval v mesecu juniju. Javna uslužbenka SLS MOL, Vesna Stojanović je pojasnila, da je prišlo do napake in se članom Sveta in podpredsedniku, ki je pobudo posredoval, opravičila. Ker Svet ČS ni bil seznanjen z vsebino pobude, je podpredsednik Sveta, Aleksander Brezigar pojasnil, da se v nekaterih delih Bizovika soočajo s problematiko nizkega tlaka v vodovodnem omrežju, že zgrajeno prečrpališče ob zaselku atrijskih hiš na začetku ulici Pot na Visoko pa še vedno ne obratuje.

Po razpravi je dal predsednik na glasovanje **PREDLOG SKLEPA 5/8:**

**Svet ČS Golovec MOL na pristojni oddelek MOL ter druge pristojne službe posreduje dopis z zahtevo za čimprejšnjo vključitev že zgrajenega prečrpališča v vodovodni sistem v Bizoviku in se na ta način omogoči, da bodo vsi odjemalci vode iz javnega vodovodnega omrežja lahko imeli zagotovljeno kakovostno preskrbo z vodo.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

Podpredsednik Sveta, Aleksander Brezigar je v nadaljevanju podal pobudo za vključitev Sveta ČS Golovec v reševanje problematike naseljevanja sivih vran v mesto in stanovanjske soseske.

Po razpravi je dal predsednik Sveta na glasovanje **PREDLOG SKLEPA 6/8:**

**Svet ČS Golovec pristojnemu oddelku MOL predlaga celovito reševanje problematike naseljevanja sivih vran v okviru in na območju celotne Ljubljane.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD3**

**POROČILO ORGANIZACIJSKEGA ODBORA ZA PRIPRAVO IN IZVEDBO PRIREDITVE »DAN ČS GOLOVEC«**

Predsednik Sveta, Aleš Dakić je člane Sveta seznanil, da je bil 9.9.2011 sklican in opravljen še zadnji razgovor s predstavniki društev, organizacij in ustanov, pred izvedbo prireditve, ki bo 21.9.2011. Prireditev bo potekala pred OŠ Božidarja Jakca, v primeru slabega vremena pa v prostorih šole. Pred osrednjo prireditvijo bo v sejni sobe SLS potekala otvoritev likovne razstave, na kateri bodo razstavljena dela zmagovalcev likovnega natečaja za otroke obeh šol in vrtca ter likovna dela Antona Kastelica. Na prireditev bodo vabljeni tudi župan in podžupan MOL, direktor in predstavniki SLS MOL in drugih oddelkov MOL, predsedniki/ce Svetov ČS MOL…vabilo pa bo objavljeno tudi na internem kanalu KRS Štepanjsko naselje, na spletni strani ČS Golovec in v oglasnih vitrinah na območju ČS.

**AD4**

**REALIZACIJA FINANČNEGA NAČRTA ČS GOLOVEC V OBDOBJU OD 1.1. DO 31.8.2011**

Poročilo o realizaciji so člani Sveta prejeli z vabilom za sejo. Strokovna služba SLS je pripravila tudi informativni izračun sejnin za 10 sej z upoštevanjem dosedanje udeležbe članov Sveta na sejah in za polno udeležbo za še dve predvideni seji Sveta. Na podlagi izračuna se ugotovi, da bo na postavki 016016 ČS Golovec, podkontu Prejemki zunanjih sodelavcev ostala neporabljena sredstva v okvirni višini 1600 eur. Predsednik Sveta je predlagal, da se sredstva prerazporedijo na področje športa (600 eur) in na področje kulture (100 eur).

Na področju športa ostajajo tudi neporabljena sredstva v višini 900 eur (neporabljeno ob izvedbi prireditve Dan ČS Golovec). Drugi postopki na podlagi sprejetega izvedbenega načrta so v teku oziroma bodo izvedeni kot je sprejeto z izvedbenim načrtom do konca proračunskega leta.

Po krajši razpravi je dal predsednik Sveta na glasovanje **PREDLOG SKLEPA 7/8:**

**Svet ČS Golovec se je seznanil s poročilom o realizaciji finančnega načrta ČS Golovec v obdobju od 1.1. do 31.8.2011 in na podlagi predlogov podanih v razpravi, ostanek sredstev na podkontu Prejemki zunanjih sodelavcev (sejnine) in po prejemu podatkov o izračunu sejnin, ki jih posreduje Oddelek za finance in računovodstvo MOL, prerazporedi na področje športa in kulture v višini, ki jo bo Svet naknadno določil s sklepom na naslednji seji.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**AD6**

**RAZNO**

**1. Odgovori na prioritetne naloge ČS**

Uvodoma je podpredsednica Sveta Zinka Breskvar podala kratko poročilo in člane Sveta seznanila z vsebino razgovora, ki ga je s predsedniki Svetov ČS sklical župan MOL. Zaradi obveznosti predsednika Sveta Aleša Dakića, se je razgovora udeležila podpredsednica Sveta, Zinka Breskvar. Na razgovoru je postavila vprašanje o možnosti podaljšanja proge MPP, št. 24 do centra mesta oziroma do nakupovalnega središča BTC.

Po pregledu odgovorov na prioritetne naloge ČS Golovec, je član Sveta Gregor Feist podal pripombo in ugotovitev, da so odgovori v neskladju in tudi niso podani odgovori na konkretna vprašanja (predvsem glede vprašanja terminskega načrta za izgradnjo kanalizacije v Hrušici).

Po razpravi je dal predsednik Sveta na glasovanje **PREDLOG SKLEPA 8/8(UGOTOVITVENI SKLEP:**

**Svet ČS Golovec ob pregledu odgovorov na prioritetne naloge ČS Golovec ugotavlja in opozarja na neskladja v odgovorih oddelkov pristojnih za posamezna vsebinska področja.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**2. Pooblastilo strokovni službi SLS MOL – upravno poslovanje**

Predsednik Sveta je člane Sveta seznanil in pojasnil (navodilo SLS MOL), da je potrebno na podlagi Uredbe o upravnem poslovanju, sprejeti sklep, s katerim pooblašča strokovno službo SLS MOL, za posamezna dejanja pri upravnem poslovanju. Zato je dal na glasovanje **PREDLOG SKLEPA 9/8:**

**Svet ČS Golovec na podlagi 4. člena Uredbe o upravnem poslovanju (Uradni list RS, št. 20/2005) izdaja javnim uslužbencem Službe za lokalno samoupravo, Mestne uprave MOL, ki izvajajo strokovna in administrativna opravila za Četrtno skupnost Golovec, naslednja pooblastila:**

* **pooblastilo za odpiranje pošte v fizični in elektronski obliki;**
* **pooblastilo za dajanje podatkov iz zadev, dosjejev in dokumentov ter drugih obvestil;**
* **pooblastilo za dajanje splošnih informacij o upravnih storitvah in drugih javnih storitvah;**
* **pooblastilo za skeniranje dokumentov;**
* **pooblastilo za evidentiranje zadev in dokumentov;**
* **pooblastilo za sprejemanje vlog in vlog na zapisnik;**
* **pooblastilo za prevzemanje oziroma sprejemanje pošte v fizični obliki in v elektronski obliki.**

**Svet ČS Golovec pooblašča predsednika Sveta za izdajo posamičnih pooblastil konkretnim javnim uslužbencem Službe za lokalno samoupravo MU MOL, za izvajanje zgoraj navedenih opravil ter za izdajo poštnega pooblastila za prevzem poštnih pošiljk.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep je bil sprejet.**

**Dnevni red je bil izčrpan in predsednik je sejo zaključil ob 20.00 uri.**

Zapisala: Aleš Dakić

Vesna Stojanović Predsednik sveta

Četrtne skupnosti Golovec